Loe uudis läbi ning loo sellele fantaasiarikas ja pikk lause, mis võiks uudist tutvustada.

## Pealkiri:

Kaunase Žalgiris teenis Euroliigas teise võidu järjest

## Põhitekst:

ASVEL võitis esimese veerandaja 24:22. Poolajaks juhtis ikkagi Žalgiris, kes läks puhkepausile 50:46 eduseisul. Kolmanda veerandaja võitis taas ASVEL ning vähendas vahe kahele punktile.

Kolm minutit enne kohtumise lõppu viis Tomas Dimsa Žalgirise 83:76 ette ning seejärel võttis ASVEL aja maha. ASVEL üritas kiiret korvi saada, kuid nad kaotasid palli ning kiirelt üle tulnud Žalgiris teenis vea. Edgaras Ulanovas tabas mõlemad vabavisked ning viis Leedu meeskonna üheksa punktiga ette. Žalgiris sai viimasel minutil veel väga palju tabavaid korve ning mäng võideti veenvalt 93:76.

Tomas Dimsa (Žalgiris) viskas mängu parimana 21 punkti. Lukas Lekavicius toetas teda 16 silmaga. ASVEL-i parimana tõi Jonah Mathews 15 punkti.

Madridi Real sai teise võidu järjest kui 94:85 alistati viimasel kahel hooajal Euroliiga võitnud Anadolu Efes. Poolajale suundus Real 54:43 eduseisus. Kolmandal veerandajal suutis küll Efes kuue punkti kaugusele tulla, kuid mängu lõpus pani ikkagi Real oma paremuse maksma.

Mängu kolm resultatiivseimat mängumeest tulid Efesi poolelt. Will Clyburn viskas mängu parimana 23 punkti ja võttis üheksa lauapalli. Ante Zizic ja Vasilije Micic toetasid teda vastavalt 17 ja 15 punktiga.

Reali poolelt olid parimad Gabriel Deck ja Vincent Poirier, kes tõid mõlemad 13 silma. Adam Hanga, Guerschon Yabusele lisasid mõlemad 11 ja Sergio Llull 10 punkti.

Euroliiga tabelit juhib Fenerbahce, kes on seitsmest kohtumisest võitnud kuus. Žalgiris kerkis seitsmendaks, olles seitsmest kohtumisest võitnud neli.

Tulemused:

Fenerbahce – Crvena Zvezda 93:79
Alba Berlin – Müncheni Bayern 77:79
Partizan – Olympiakos 58:87
Tel Avivi Maccabi – Barcelona 79:86
## Sissejuhatus:

user
Korvpalli Euroliigas alistas Kaunase Žalgiris võõrsil 93:76 Villeurbanne'i ASVEL-i ning teenis teise võidu järjest.
assistant